**Dato :** 5. september 2018  
**Sagsnr. :** 400. 143-45 LFA/lsn

**R E F E R A T**

af ekstraordinær generalforsamling i Ejerforeningen Nordstrand.

**Mødetid : Onsdag, den 5. september 2018 kl. 10.00**

**Mødested : Gildesalen på Nordstrand**

**Referent : Lars Fogh-Andersen**

**- o – o – o – o – o – o – o -**

**01. Valg af dirigent:**

Formanden Henrik Carlsen indledte den ekstraordinære generalforsamling og foreslog, at administrator, advokat Lars Fogh-Andersen, valgtes til dirigent. Der var ikke andre forslag, hvorfor generalforsamlingen enstemmigt valgte advokat Lars Fogh-Andersen, der konstaterede, at den ekstraordinære generalfor-samling var lovligt indvarslet.

40 ejere var fremmødt eller repræsenteret med et samlet fordelingstal på 2.418. Dirigenten orienterede herefter om baggrunden for den ekstraordinære generalforsamling, bestyrelsens ønske om et nødvendigt formelt mandat til en låneoptagelse på kr. 750.000,- til delvis finansiering af opgangsrenovering, og om de vedtægtsmæssige krav til vedtagelse af en låneoptagelse.

**02. Bestyrelsen forslag til låneoptagelse til brug for trapperenovering:**

Dirigenten redegjorde for forslaget om låneoptagelse, der herefter blev debatteret, hvorefter forslaget blev sat til afstemning.

Forslaget blev vedtaget med 2.198 for og 220 stemmer imod.

Dirigenten konstaterede, at der uanset, at der på den ekstraordinære generalforsamlingen var afgivet et betydeligt antal stemmer til fordel for forslaget ikke var et tilstrækkeligt antal stemmer til opfyldelse af vedtægternes krav om vedtagelse med 2/3 flertal af de stemmeberettigede stemmer efter fordelingstal, idet dette ville have forudsat en vedtagelse med mere end 3830 stemmer.(2/3 af de 5744 stemmeberettigede stemmer).

Dirigenten oplyste videre, at der herefter iht. vedtægterne skulle indkaldes til ny ekstraordinær generalforsamling og tidspunktet herfor fastsattes til den 18. september 2018 kl. 19.00 i Gildesalen, Nordstrand.

På den kommende ekstraordinære generalforsamlingen den 18. september 2018 vil låneoptagelsen blive endeligt godkendt i det omfang, der er 2/3 flertal herfor blandt de tilstedeværende stemmeberettigede stemmer efter fordelingstal.

Dirigenten erklærede herefter den ekstraordinære generalforsamling for afsluttet.

Som referent:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Lars Fogh-Andersen